作者：无名氏
词牌/韵律：瑞鹤仙

paragraphs: 正迎长时节。
细数来、两旬已浃，两朝方越。
画堂人笑悦。
见瑞烟香袅，寿星明彻。
丝丝华发。
问瑶池会客，几见桃结。
才经八十，春秋不记，绛人年月。
奇绝。
诗书教子，陶母等伦，曹家风烈。
鼎来□德。
儿孙尽、蓝袍客。
便从今，一轴金花鸾锦，十藏琅函贝叶。
愿常如、秋月圆时，长生真诀。